Review By: Veeplaas 69 - Februarie 2011
Buffelsgras (Panicum maximum)
Buffelsgras groei graag in skadu onder bome en struike. Dit groei goed onder klam toestande in vrugbare grond en kan dikwels langs riviere gevind word. Buffelsgras benut ook 'n verskeidenheid ander groeitoestande.
Panicum maximum word van ander naverwante spesies ondeskei deur die veelvertakte pluim waarvan die onderste vertakkings uit meer as twee bloei-asse bestaan en in 'n krans gerangskik is. P. maximum is baie vari?rend en sommige lyne, veral in tropiese dele, groei 2-3 cm hoog en het 'n rietagtige voorkoms.
Buffelsgras is waarskynlik die waardevolste weigras in sy verspreidingsgebied (regoor die land maar nie in groot dele van die Karoo, Wes- en Noord-Kaap nie. Dit is uiters smaaklik, lewer ho? produksie en kom gewoonlik volop in goeie veld voor.
Weens die hoë smaaklikheid en blaarproduksie asook goeie saadproduksie, is buffelsgras 'n gewilde aangeplante weiding en word veral vir die maak van hooi gebruik. Dit is egter ook 'n lastige onkruid wat in suidelike Afrika, veral in suikerriet, 'n probleem skep.
Die onkruid moet verkieslik in die saailingstadium beheer word, aangesien dit uiters moeilik is om dit later te doen wanneer die polle volwassenheid bereik het. Die blompakkies is uiters gewild onder saadvretende voëls.
Buffelsgras kom oorspronklik vanuit Afrika, maar kom vandag in feitlik alle tropiese dele van die land voor.
'n Blaarryke, meerjarige plogras.
Groei gewoonlik in skadu.
Bloeiwyse 'n groot, oop pluim, gewoonlik met slap vertakkings.
Onderste vertakkings van die bloeiwyse is in 'n krans gerangskik.
Blompakkies is groen tot pers (veral pers wanneer dit in direkte son groei).
Blaarskede is dikwels harig.
Dit bly tot laat in die winter groen.
Blom van September tot Maart.
Halms: 600- 2000 mm hoog.
Bloeiwyse: 100-300 mm lank.
Blompakkies: 2,5 3 mm lank.
Blaarskyf: Tot 60-400 mm lank.
Blaarskyf: Tot 4-20 mm breed.